રથયાત્રા દરમિયાન સઘન સુરક્ષા વ્યવસ્થા ઉભી કરવામાં આવી છે. સૌપ્રથમવાર ભગવાન જગન્નાથ, શુભદ્રાજી અને બલરામજીના ત્રણેય રથોને જીપીએસ સિસ્ટમથી સજ્જ કરવામાં આવ્યા હતાં. રથયાત્રા નિમિત્તે બે દિવસ અગાઉથી જ પોલીસના લગભગ 15000 જવાનો શહેરમાં ચાંપતો બંદોબસ્ત કરી રહ્યાં હતાં. તેવી જ રીથે હથિયારોથી સજ્જ એસઆરપી, સીઆરપીએફ, અને બીએસએફના જવાનો ભગવાન જગન્નાથની રથયાત્રા દરમિયાન કોઈ અઘટીત ઘટના ટાળવા ખડેપગે છે. આ ઉપરાંત મોટા પ્રમાણમાં હોમગાર્ડ કાફલો પણ શહેરના બંદોબસ્તમાં વ્યસ્ત હતો.